《蚁饮研槽歌》
唐代·朱涣

晴窗棐几风日舒，呼童汲水供蟾蜍，
涓流入研玄颖濡。一蚁蟾蟾爰来趋，
须臾十百与之俱。前后有行不乱踰，
宛若徙穴舁腐余。想应燥吻脣颊枯，
清梦思欲吞江湖。摇尾羞作涸辙呼，
奋迅恰如东海鱼。物生天地小大殊，
饥食渴饮皆同涂。矧尔有灵非至愚，
大槐南柯名利区。一梦而觉惊幻虚，
尔其听我毋睢盱。尔吭既沃腹既腴，
归安其藏勿浪逋。阶前群儿政嬉娱，
以指划土縻尔躯。

作者简介：朱涣，男，字济仲，永福人。曾得孝宗乾道二年（一一六六）进士。其作品有《齐天乐》、《百岁令》等。